alexandrainst/scandi-wiki huggingface dataset:
Overstyring

Begrepet overstyring brukes dersom en bil (eller annet motorkjøretøy) svinger mer enn rattutslaget skulle tilsi, hvilket skyldes at framhjulsgeometrien vil vri ratt og framhjul mot krappere sving, eller at bakhjulene ikke lenger følger sporene til forhjulene, men istedenfor sklir mot utsiden av den opprinnelige svingkurven. Ved kraftig overstyring, gjerne i kombinasjon med høy hastighet, kan kjøretøyet kastes ut i en spinn. Det motsatte av overstyring kalles understyring.

Et kjøretøys tendens til overstyring påvirkes av faktorer som friksjon, aerodynamikk, understellets konstruksjon med hjulopphengets geometri, vektfordeling og sjåførens ferdigheter. Overstyring skjer også når bakhjulene mister kontakt med underlaget, samtidig som forhjulene ikke gjør det. Dette vil kaste kjøretøyet ut i en bevegelse som vil bringe bakenden fremover i forhold til bevegelsesretningen og dermed resultere i en krappere sving.

Det finnes flere kjente teknikker for å indusere overstyring i et kjøretøy. Noen eksempler på dette er håndbrekksladd, retardasjonindusert overstyring, skandinavisk flikk, motstyring, bremsesladd (brake drift) og venstrebremsing.

Biler
Kjøretøyteknologi
Trafikksikkerhet
Bacary Sagna

Bacary Sagna (født 14. februar 1983) er en fransk fotballspiller med senegalske røtter som spiller for den canadiske klubben Montreal Impact.

Karriere

Arsenal 
I 2007 ble han kjøpt opp av Arsenal fra AJ Auxerre for en ukjent sum, påstått å ligge på rundt 70 millioner kroner, med et økningspotensial på 20 millioner.

Han bar draktnummer 3, tidligere brukt av Ashley Cole og den tidligere publikumsfavoritten Nigel Winterburn. Den 23. mars 2008 scoret Sagna sitt første mål i Arsenaltrøye ved en heading mot rivalen Chelsea FC. Målet betydde mye for han da han dediserte målet til broren sin som døde få dager før kampen. Sagna ble kåret til årets høyreback i Premier League-sesongen 2007/2008 etter en forrykende debutsesong.

Den 4. juni 2008 forlenget Sagna kontrakten sin med Arsenal med to år, noe som binder han med «The Gunners» til 2014. Sagna skal i denne forbindelsen ha uttalt at han elsker klubben og treneren, og at neste sesong ville Arsenal kjempe om alle troféne.

Manchester City 
Den 13. juni 2014 ble meldte han overgang til Manchester City FC, hvor han skrev under på en treårskontrakt.

Landslagsspill 
Sagna spilte for det franske U-21 laget under EM i 2006 for U21. Han står bokført med 55 landskamper for Frankrike, og ble tatt ut i den franske troppen til VM i fotball 2010. Sagna er fetter med Ibrahima Sonko, som for tiden spiller for Stoke City FC.

Han ble tatt ut i s EM-tropp til EM i Frankrike 2016.

Referanser

Eksterne lenker 
 

Franske fotballspillere
Spillere i Fotball-VM 2010
Spillere i Fotball-VM 2014
Spillere i Fotball-EM 2016
Fotballspillere for AJ Auxerre
Fotballspillere for Arsenal FC
Fotballspillere for Manchester City FC
Personer fra Sens
Fødsler i 1983
Juan O’Donojú

Don Juan O'Donojú (født 1762, død 8. oktober 1821 var en spansk militæroffiser med irske aner. Han var visekonge av Ny-Spania fra den 21. juli til den 28. september 1821. O'Donojú var den siste spanske visekonge av Ny-Spania.

Referanser 

Visekonger i Ny-Spania
Spanske visekonger
Personer fra Sevilla
Fødsler i 1762
Dødsfall i 1821
IWeb

iWeb er et program produsert av Apple, og følger med i iLife-pakken som er installert på de fleste nye Macintosh-maskiner. Programmet ble første gang lansert i iLife 06. iweb brukes til å lage enkle hjemmesider. Man trenger ikke kunnskaper innen CSS og html for å bruke det. En konkurrent for iWeb er rapidweaver.

Versjoner og Funksjoner

iWeb 1
iweb 1 ble lansert 10. januar 2006 og var en del av  iLife '06 
Apple-designet temaer
lett webside laging 
iLife media browser
Dra og slipp støtte for media filer
RSS støtte på hjmmesiden
Podcasting
Ett klikks publisering til  .Mac

iWeb 2
iWeb 2 ble lansert 7. august 2007 som en del av iLife '08

Nye funksjoner som følger med iWeb 2:
Flere Apple-designede temaer
Mulighet til å publisere til eget domene
Webwidgeter som oppdateres automatisk, som video, børsmeldinger og nyhetsoverskrifter
Enkelt å legge inn Google Maps og Google Ad-sense på siden
Web 2.0 Slideshow

Eksterne lenker 
 

Apple-programvare
Webdesign
Stefka Kostadinova

Stefka Georgieva Kostadinova (bulgarsk: Стефка Георгиева Костадинова, født 25. mars 1965 i Plovdiv) er en tidligere bulgarsk høydehopper. I Roma i 1987 satte hun verdensrekord i høydehopp. Verdensrekorden på 2,09 meter sto fortsatt  per september 2020.

Hun vant gull i OL 1996 og sølv i OL 1988. Hun tok også utendørs VM-gull i VM 1987 og VM 1995, og innendørs VM-gull i 1985, 87, 89, 93 og 97. Hun har også flere EM-gull, blant annet gull i EM 1986. Hun la opp sin mangeårige karriere i 1999.

Eksterne lenker 
 

Bulgarske høydehoppere
Olympiske mestere for Bulgaria
Olympiske sølvmedaljevinnere for Bulgaria
Medaljevinnere under Sommer-OL 1988
Deltakere for Bulgaria under Sommer-OL 1988
Friidrettsutøvere under Sommer-OL 1988
Deltakere for Bulgaria under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for Bulgaria under Sommer-OL 1996
Friidrettsutøvere under Sommer-OL 1996
Verdensmestere i friidrett
Europamestere i friidrett
Personer fra Plovdiv
Deltakere under VM i friidrett 1987
Fødsler i 1965
Verdensrekordsettere i friidrett
Deltakere for Bulgaria under VM i friidrett innendørs 1997
Mitrovica

Mitrovica (uttales: Mitrovitsa, albansk: Mitrovica/Mitrovicë, serbisk: Косовска Митровица, Kosovska Mitrovica) er en av de største byene i Kosovo og ligger nord i landet. Byens navn er en forkortelse av navnet Dimitrije som blir til Mitar/Mitre og dermed Mitrovica som betyr Mitars by. Navnet fikk byen på 1300-tallet etter den serbisk-ortodokse kirken som ble bygget i 1315 av den serbiske kongen Milutin. Kirken ble bygget i nærheten av dagens Mitrovica til ære for sankt Demetrius av Thessaloniki, en gresk helgen. Demetrius på serbisk oversettes til Dimitrije.

Etter den andre verdenskrig ble byen et av de viktigste gruveområdene i det daverende Jugoslavia. Gruvene i Trepca området ble bearbeidet så tidlig som på 1300 tallet under kong Milutin. Her ble det oppdaget forskjellige mineraler. Et britisk gruveselskap fikk rettighetene til å utvinne mineraler her på 1920/30 tallet, og dette firmaet ble senere nasjonalisert. Gruveselskapet Trepča var statseide og ansatte på det meste  mennesker og sto for 70 % av de utvunnede mineraler i det tidligere Jugoslavia. Etter Kosovo-krigens slutt ble byen delt i to; Ibar-elven skiller den nordlige delen fra det sørlige. Albanerne er i flertall i sør mens serberne er i flertall i nord. Situasjonen har vært svært anspent, og Ibar-broen som skiller de to delene fra hverandre voktes av politi og soldater.

Mitrovica har albansk flertall. 82 % av innbyggerne i 1998 var albanere, 9 % serbere og resten bosnjaker, roma/ashkali og tyrkere.

Mellom 17. Og 18. mars 2004 startet det opptøyer som endte i etniske rensningen av serbere i Kosovo. Opptøyene startet i byen Kosovska Mitrovica etter at to albanske barn druknet i Ibar-elven, men opptøyene spredte seg raskt til hele Kosovo. Episoden endte med at minst 32 serbere ble drept, minst  serbere endte i eksil, 800 serbiske hus ble satt i brann og 35 serbisk-ortodokse kirker, klostere og kulturminner ble lagt i ruiner eller totalskadet. Noen av disse kirkene var nærmere 800 år gamle.

Etter Titos død måtte alle delene av Jugoslavia ha en by som hadde navnet Tito i seg. I Kosovo ble det Mitrovica som måtte endre navn fra Mitrovica til Titova Mitrovica (Titos Mitrovica). Befolkningen fulgte ikke opp med å bruke det nye navnet. I dag er Mitrovica det offisielle navnet i sør og Kosovska Mitrovica offisielt i nord.

Befolkning
Ifølge folketellingen fra 2011 bodde det i Mitrovica (Kosovska Mitrovica) ca. 84,235 personer i området.

12,326 personer bodde i nord Mitrovica (dette er ikke presise tall da en del av den serbiske befolkningen her boikottet folketellingen), 93% av disse er serbere.
I sør Mitrovica bodde det ca. 71 909 personer, 97 % av disse er albanere.

Kjente personer
Bajram Rexhepi, tidligere statsminister
Stevan Stojanovic, tidligere serbisk fotballspiller for Røde Stjerne da laget vant serievinnercupen (forgjengeren til Champions League)

Referanser

Eksterne lenker
Danny Szetela

Danny Szetela (født 7. juni 1987 i Passaic, New Jersey) er en amerikansk fotballspiller av polsk avstamning som for tiden spiller for Brescia Calcio i Italia. Der er han på lån fra storklubben Racing Santander. 

Han har tidligere spilt for Columbus Crew og har også spilt to landskamper for landslaget til USA.

Referanser

Eksterne lenker 
 

Fotballspillere fra USA
Deltakere for USA under Sommer-OL 2008
Fotballspillere under Sommer-OL 2008
Fotballspillere for Columbus Crew
Fotballspillere for Racing Santander
Fotballspillere for Brescia Calcio
Personer fra Passaic
Fødsler i 1987
Universitetet i Priština

Universitetet i Priština (albansk: Universiteti i Prishtinës, forkortelsen UP ; serbisk: Univerzitet u Pristini ; latinsk: Universitas Studiorum Prishtiniensis ) er Kosovos eneste offentlige universitet og ble grunnlagt i begynnelsen av 1970. 

De første fakultetene ble grunnlagt i 1960-årene, men var underlagt Universitetet i Beograd. Antall studenter vokste enormt og i begynnelsen av 1980-årene hadde universitetet  studenter, som er det høyeste antall studenter noensinne. I dag har universitetet i underkant av  studenter, omtrent like mange kvinner som menn. 99 % av studentene er albanere. Universitetet er inndelt i 17 fakulteter hvorav 14 holder til i Priština og 3 i byene Peja/Pec, Mitrovica og Ferizaj/Urosevac.

I slutten av 1980-årene, da Kosovos selvstyre ble tatt bort, ble også universitetet satt under direkte kontroll av Beograd og ikke Priština slik det hadde vært fram til da. Universitetets rektor, Ejup Statovci, ble fengslet etter at han protesterte mot at bygningene ble okkupert og en serber innsatt som rektor. I løpet av noen få år var alt snudd på hodet og nå var det kun serbiske studenter på universitetet. Albanerne satte opp ett eget parallelt universitet som brukte private hjem som undervisningslokaler. 

Slik fortsatte det fram til 1999 da NATO inntok landet. Nå kunne albanerne innta universitetet, mens serberne etablerte et eget universitet ved samme navn med beliggenhet forskjellige steder i Serbia og senere blant annet ï den nordlige, serbiskdominerte delen av byen Mitrovica. Det serbiske universitetet er godkjent av FN i Kosovo under navnet: Universitetet i Mitrovica. Universitetet godtar ikke det nye navnet pålagt.

Universitetet har kvoter for albanske studenter som ikke er fra Kosovo og studenter fra minoritetsgruppene i Kosovo. 

Siden 1999 har universitetet arrangert hvert år, Prishtina Summer University. Formålet er å få studenter fra Kosovo til å bli kjent med studenter fra hele Europa. Blant de som deltar er det også studenter fra universiteter i Serbia.

Referanser 

Kosovo
Pristina
Priština
Utdanningsinstitusjoner etablert i 1970
1970 i Jugoslavia
Kjelsås stasjon

Kjelsås stasjon er en jernbanestasjon på Gjøvikbanen. Stasjonen ligger på Kjelsås i Bydel Nordre Aker, 10,28 kilometer fra Oslo S.

Stasjonen ble opprettet ved Gjøvikbanens åpning til Røykenvik i 1900. Kjelsås ble fjernstyrt fra 1971, og ubemannet året etter. I dag er Kjelsås fjernstyrt ubetjent stasjon med kryssingsspor og mulighet for av- og påstigning. Stasjonen kan betjenes ved behov.

Stasjonsmiljøet er skapt av arkitekt Paul Due, og stasjonsbygningen og uthuset er fredet. 

Tvers overfor stasjonen ligger Norsk Teknisk Museum. 

Kjelsås stasjon betjenes også av busslinjene 25 (Majorstuen – Lørenskog stasjon) og er endeholdeplass for buss 54 (Tjuvholmen – Kjelsås stasjon),11N-12N begge Kjelsås stasjon - Majorstuen.

Litteratur

Eksterne lenker 
 

Jernbanestasjoner på Gjøvikbanen
Jernbanestasjoner i Oslo
Kjelsås
Jernbanestasjoner åpnet i 1900
1900 i Norge
Paul Due
Kulturminner i bydel Nordre Aker
Oslos samferdselshistorie
Kinmen

Kinmen, eller Quemoy (金門, 金门, Jīnmén – «Gyllen port»), er en øygruppe med 15 øyer som ligger  2,3  (høyvann) til 1,8 km (fjære) utenfor kysten av den kinesiske provins Fujian, overfor havnebyen Xiamen (Amoy). Øyene styres av Republikken Kina på Taiwan. 

Både Kinmen- og Matsu-øyene er deler av fastlandsprovinsen Fujian, og styres politisk fra Taiwan. Fra Folkerepublikken Kinas synsvinkel tilhører fylket Kinmen byprefekturet Quanzhou. Kinmen-øyenes areal er på 150,5 km²; da er ikke tre mindre øyer (Tartan-øyene) på knapt 3 km² medregnet ettersom de i 1955 ble erobret av Fastlands-Kina. 
 
Den største øya er «Store Quemoy» (大金門, pinyin Dà Jīnmén), og den nest største er «Lille Quemoy» (小金門, pinyin Xiǎo Jīnmén).

Øyene ble kraftig og vedvarende bombardert av det kommunistiske Kinas artilleri særlig i 1950- og 1960-årene.

De 62 000 innbyggerne på Kinmen har visse skattelettelser. Øyenes mest kjente produkt er den hirsebaserte Gaolianglikøren (28, 38 og 58 %), og for Kianmenkniven som er laget av metall fra artilleriprosjektiler som i årtier ble avfyrt fra Fastlandet mot øyene.

Øyene er fra taiwansk side lett tilgjengelige med daglige flyforbindelser fra Taipei (15 flyvninger daglig i 2007),  Kaohsiung (6), Taichung (9), Chiayi (2) og Tainan (2). Direkte reise mellom Folkerepublikken Kina og Kinmen ble mulig fra 2002, og har vokst stadig (skjønt det var et avbrudd under SARS-epidemien i 2003). Mange taiwanske forretningsfolk foretrekker å reise til Fastlandet via Kinmen fordi det skal være raskere og billigere enn å reise via Hongkong.

Eksterne lenker 
 

Øst-Kina-havet
Øyer i Kina
Øyer på Taiwan
Fylker i Fujian
Fujians historie
Den kinesiske borgerkrig
Arnt Stefansen

Arnt Halvard Stefansen (født 5. mai 1953 i Sigerfjord i Sortland) er en norsk journalist og forfatter. Han har arbeidet i NRK siden 1982, hovedsakelig som utenriksmedarbeider. 

Han har blant annet vært korrespondent i Berlin (1991–1995), og i Brussel (1998–2002). I perioden 2002-2005 fungerte han som reisende Europa-reporter med kontorer i Berlin og Madrid. Arnt Stefansen har hovedfag i statsvitenskap fra Universitetet i Oslo (UiO) (1987) og har gitt ut flere bøker. Siden 2005 har Stefansen jobbet som frilansjournalist, med hovedbase i Rio de Janeiro. Hans viktigste oppdragsgiver er NRK.

Stefansen er utdannet i EDB ved DH Molde og samfunnsfag fra DH Nordland samt statsvitenskap og russisk ved Universitetet i Oslo. Han har hovedfag i statsvitenskap med hovedoppgave om Sovjetunionens militære oppbygging på Kola-halvøya. Han arbeidet som programmerer i Postdirektoratet 1975-1977 og var frilansjournalist og lærer i Svolvær til 1982. Han var først såkalt programsekretær i NRK Nordland 1982-1984, deretter i Dagsnytt radio og i Dagsrevyen fra 1988.

Bibliografi 
 Sovjetunionens militære oppbygging på Kola-halvøya: Er grunnlaget for norsk basepolitikk falt bort? (Hovedoppgave i statsvitenskap,1987)
 
 Drømmen om Europa Cappelen (1992)

 Farlig frihet: Hverdagsdrama fra det nye Tyskland Cappelen (1994)
 (med Kai Feinberg:) Fange nr 79108 vender tilbake Cappelen (1995)
 Byggeplass Europa Cappelen (1996)
 (Damms reiseguider)
 Ståsted Brussel Cappelen (2001)
 Brussel Damm (2002) (Damms reiseguider). 
 Spania: Historien, menneskene og kulturen Damm (2004) 2. utg. 2008. ISBN 978 82 04 14310 5
 Enkeltkapitler i: 

Oversettelser

Atlanterhavskomiteens skriftserie (artikler) 
 Kola-basen og norsk basepolitikk (1988: 118)

Referanser 

NRK-korrespondenter
Norske sakprosaforfattere
Personer fra Sortland kommune
Fødsler i 1953
Ahmad Abu Laban

Ahmad Abu Laban (arabisk: أحمد أب لبن, født 1946 i Jaffa i Palestinamandatet, død 1. februar 2007 i København i Danmark) var en dansk-palestinsk imam på Nørrebro i København.

Liv og virke

Bakgrunn 
Abu Labans familie utvandret i 1948 til Egypt, hvor han vokste opp. I 1969 ble han utdannet som maskiningeniør og han bodde og arbeidet deretter i Egypt, Kuwait, De forente arabiske emirater og Nigeria, hvor han også studerte teologi under en rekke muslimske lærde, før han i 1984 kom til Danmark som palestinsk flyktning og for å fungere som imam.

Imam 
Imamgjerningen utførte han primært i Tauba-moskeen i København, en moské som tilhører det danske Islamisk Trossamfund. Abu Laban fungerte også som leder for Islamisk Trossamfund, og fikk i den sammenheng en del oppmerksomhet i media. Abu Laban ble etter hvert den mest kjente imamen i Danmark, samtidig som han var imamen som hadde vært i landet lengst.

Abu Laban hadde oppholdstillatelse som flyktning i Danmark. Han hadde inntil sin død stadig sitt palestinske id-kort, som gav ham adgang til at reise inn i Gaza fra Egypt uten å måtte ha godkjennelse fra israelske myndigheter. 

På grunn av sine islamistiske synspunkter var Abu Laban en kontroversiell person. Han var uønsket i De forente arabiske emirater og i Egypt for sin islamistiske lære.

I striden rundt Muhammed-karikaturene spilte Abu Laban en sentral rolle. Han ble i den sammenheng kritisert for å «tale med to tunger», ved å gi motstridende utsagn i arabisk presse og dansk presse. For eksempel uttalte Abu Laban til dansk TV2 at han ville oppfordre den arabiske verden til å stanse boikotten av Danmark, mens han i et intervju til den arabiske tv-stasjon al-Jazeera uttalte sin glede over boikotten.

I 2006 mottok han Årets Nytårstorsk av Ekstra Bladet «For at få hidset hele den muslimske verden op i mod det land, der tog ham ind som flygtning og gav ham husly, pga. 12 tegninger af Muhammed.»

I forbindelse med et gjengopprør på Nørrebro i 2005 vakte Abu Laban oppsikt med et forslag om at et drap skulle gjøres opp med 200 000 i erstatning fra gjerningsmannen til den dreptes familie. Summen var bestemt på grunnlag av den antatte verdien av 100 kameler.

Abu Laban ble i 1974 gift med sin kusine Inam; sammen fikk de syv barn.

Abu Laban døde den 1. februar 2007, kun få uker etter at han fikk konstatert lungekreft. Dagen etter ble han begravet på Den Muslimske Begravelsesplads i Brøndby.

Referanser

Eksterne lenker 
 Beskrivelse på Islamisk Trossamfunds hjemmeside
 Religion.dk: En ilter retoriker, 19. september 2001

Egyptiske imamer
Egyptiske islamister
Dansker
Palestinere
Personer fra Jaffa
Personer fra Kairo
Agim Çeku

Agim Çeku (etternavnet feilstaves ofte som Ceku, født 28. oktober 1960 i Qyshk, Peja kommune, Kosovo) er en kosovoalbansk politiker og general, som har vært Kosovos statsminister fra mars 2006 til januar 2008. Før Çeku ble statsminister var han øverste leder for TMK (Kosovos beskyttelseskorps) fra 1999.

Karriere 
Çeku er uteksaminert både fra Den militære høyskolen i Beograd (Serbia) og Det militære akademiet i Zadar (Kroatia).  Han startet sin militærkarriere i 1984 i det jugoslaviske forsvaret hvor han fram til 1991 var tropp kommandant. Da oppløsningen av Jugoslavia startet ble Çeku en del av det nystartede kroatiske forsvaret hvor han til å begynne med var artillerikommandant. Under krigen mellom kroatene og serberne ble Çeku dekorert ni ganger og i 1995 hadde han graden brigadegeneral. Fram til Kosovo-krigen jobbet han ved det kroatiske forsvarsdepartementet. I mars 1999 ble Çeku en del av UÇK (Kosovos frigjøringshær) hvor han var generalstabssjef. Etter krigen hadde Çeku oppnådd graden generalløytnant og ble øverste leder for TMK som i all hovedsak besto av tidligere UÇK-medlemmer. I mars 2006 meldte han seg inn i partiet Alliansen for Kosovos Fremtid (AAK) og ble Kosovos statsminister. I november 2007 var det valg i Kosovo og partiet til Çeku gjorde det relativt dårlig. I januar 2008 gikk han av som statsminister og Hashim Thaçi overtok. Çeku har forlatt AAK og signalisert at han vil stifte sitt eget politiske parti.

Familieliv* 
Çeku er gift med en kroatisk kvinne og de har tre barn sammen. 
Under Kosovo-krigen ble både faren, Hasan Çeku, og broren, Kadri Çeku, drept av serbere i det som er kjent som Qyshk/Cuska-massakren hvor 44 sivile albanere ble først massakrert og så brent.

Kilder 
 Biografien publisert av statsministerens kontor i Kosovo
 A Village Destroyed: The killings in Cuska

Kosoviske politikere
Kosovoalbanere
Personer fra distriktet Peja
Fødsler i 1960
Diskobukta

Diskobukta er et vannområde som ligger innenfor øya Disko, på vestkysten av Grønland. 

Området rundt Diskobukta ble oppdaget av europeerne da Eirik Raude etablerte den norrøne bosetningen på Grønland. Vesterbygd som var fraflyttet på slutten av 1300-tallet, utgjorde den viktigste bastionen for hvalrossfangsten som var hjørnesteinen i middelalderens norrøne eksportøkonomi fra Grønland. Seilasen fra Austerbygd og Vesterbygd til fangstfeltene i Diskobukta der hvalrossen holdt til, er som fra Oslo til Finnmark. Drivis gjør farvannet er farlig; isfjellet som senket «Titanic», kom herfra.

På fastlandssiden av Diskobukta ligger bl.a. byene Ilulissat, Qasigiannguit og Aasiaat, og på Diskoøya ligger Qeqertarsuaq (Godhavn). 

Ilulissatfjorden, som er på UNESCOs verdensarvliste, munner ut i Diskobukta.

Referanser

Eksterne lenker 
 
 www.disko.gl Nettside med informasjon og kart over området rundt Diskobukta.

Grønlands geografi
Stella Teodora Hudgens

Stella Teodora Hudgens (født 13. november 1995 i Ocean Beach i California) er en amerikansk skuespiller. Hun er lillesøsteren til sanger og skuespiller Vanessa Hudgens.

Filmografi 
 Deeply Irresponsible (2007) Kate 
 The Memory Thief (2006) Amanda
 According to Jim (2004) Annie 
 No Crime, But Punishment 
 American Family (2002) Young Dora 
 The Masked Eagle: Part 1 (2002) TV Episode .... Young Dora

Referanser

Eksterne lenker 
 

Skuespillere fra USA
Personer fra Monterey County i California
Personer fra USA av filippinsk opphav
Påskelilje

Påskelilje er en løkplante i narsissfamilien. Påskeliljen blomstrer rundt april. Den har med få unntak en eneste, stor, gul eller hvit blomst på en knapt 50 cm høy stilk.

Påskelilje er dyrket både som hageplante og som snittblomst. Løken overlever oftest den norske vinteren uten tildekking.

Eksterne lenker 
 

Amaryllidoideae
Gule blomster
Hvite blomster
Flerfargede blomster
Stauder
Planter formelt beskrevet av Carl von Linné
Planter formelt beskrevet i 1753
Komediehuset på Engen

Komediehuset på Engen i Bergen sto ferdig i 1800. Teaterhuset ble bygget og først tatt i bruk av Det dramatiske Selskab, som var blitt stiftet 25. desember 1794.

Ved åpningen av Komediehuset hadde selskapet hele 600 medlemmer. Det dramatiske Selskap drev sitt private teater i bygningen frem til 1828. Deretter ble den benyttet av omreisende danske teatertrupper.

Det var også her Ole Bull startet det første norskspråklige teater i 1850. Ole Bulls nasjonale teater holdt det gående til endelig opphør i 1863. Det norske Theater fungerte som læreanstalt både for de norske dramatikerne Henrik Ibsen og Bjørnstjerne Bjørnson, som etter tur hadde ansettelse ved teateret, den danske forfatteren Magdalene Thoresen, og ikke minst for en rekke norske scenekunstnere som skuespillerne Johannes Brun, Lucie Wolf, Jakob Prom, Andreas Isachsen, Fredrikke Nielsen, Ole Bucher, Benedicte Hundevadt og Sofie Parelius.

Fra det ble stiftet i 1876 holdt også Den Nationale Scene til i Komediehuset. Her ble de værende inntil et nytt teaterbygg sto ferdig i 1909. Det «gamle teateret» ble nå et selskapshus hvor det også ble et slags teatermuseum i det en del rekvisitter og arkivalia fra Ole Bulls norske Theater. Mye av dette materialet gikk tapt da den gamle teaterbygningen ble bombet av britiske bombefly i 1944.

Litteratur
"Den første nationale Scene i Bergen" (s. 19-28). Folkebladet No. 2. 31te Januar 1900.
Ibsen i Bergen. Bergens historiske forenings skrifter nr. 101. Bodoni forlag. Bergen 2006. (Red: Johan Fredrik Kroepelien). ISBN 82-7128-403-7 (ib) / ISBN 82-90846-16-9 (h).

Eksterne lenker 
 Bergen byleksikon på nett, om Gamle Teater

Teatre i Norge
Kultur i Bergen
Etableringer i 1800
1800-tallet i Bergen
Vik kirke

Vik kirke kan være:

 Vik kirke, Flatanger, Trøndelag
 Vik kirke, Vik, Vestland
 Sømna kirke, Vik, Nordland

Se også
 Vike kirke